title: Deċiżjoni (UE) 2017/2239 tal-Bank Ċentrali Ewropew tas-16 ta' Novembru 2017 li temenda d-Deċìżjoni (UE) 2016/2247 dwar il-kontijiet annwali tal-Bank Ċentrali Ewropew (BĊE/2017/36)

text:
               6.12.2017

               MT

               Il-Ġurnal Uffiċjali tal-Unjoni Ewropea

               L 320/18

         DEĊIŻJONI (UE) 2017/2239 TAL-BANK ĊENTRALI EWROPEW
   tas-16 ta' Novembru 2017
   li temenda d-Deċìżjoni (UE) 2016/2247 dwar il-kontijiet annwali tal-Bank Ċentrali Ewropew (BĊE/2017/36)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 26.2 tiegħu,
   Billi:

               (1)

               Id-Deċiżjoni (UE) 2016/2247 tal-Bank Ċentrali Ewropew (BĊE/2016/35) (1) tistabbilixxi r-regoli għat-tħejjija tal-kontijiet annwali tal-Bank Ċentrali Ewropew (BĊE).

               (2)

               Jenħtieġ li l-qafas tar-rapportar finanzjarju tal-BĊE jiġi ċċarat sabiex jiġi żgurat li r-rapporti finanzjarji tiegħu jiġu ppreżentati skont l-istandards tal-kontabilità li huma aċċettati ġeneralment.

               (3)

               Għalhekk, id-Deċiżjoni (UE) 2016/2247 (BĊE/2016/35) għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Emendi
   Id-Deċiżjoni (UE) 2016/2247 (BĊE/2016/35) hija emendata skont kif ġej:

               1.

               fl-Artikolu 25, huwa miżjud il-paragrafu 3 li ġej:
               “3.   F'ċirkostanzi estremament rari fejn il-Kunsill Governattiv jikkonkludi li l-konformità ma' rekwiżit ta' din id-Deċiżjoni ma tirriżultax fi preżentazzjoni ġusta tal-kontijiet annwali, il-BĊE għandu jiddevdja minn dak ir-rekwiżit u jagħti r-raġunijiet fin-noti għall-kontijiet annwali”;

               2.

               L-Anness I huwa ssostitwit bl-Anness għal din id-Deċiżjoni.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Gurnal Ufficjali tal-Unjoni Ewropea.

      Magħmul fi Frankfurt am Main, is-16 ta' Novembru 2017.

            Għall-Kunsill Governattiv tal-BĊE

            Il-President tal-BĊE

         Mario DRAGHI

      (1)  Deċiżjoni (UE) 2016/2247 tal-Bank Ċentrali Ewropew tat-3 ta' Novembru 2016 dwar il-kontijiet annwali tal-Bank Ċentrali Ewropew (BĊE/2016/35) (ĠU L 347, 20.12.2016, p. 1).

      ANNESS
      L-Anness I tad-Deċiżjoni (UE) 2016/2247 (BĊE/2016/35) huwa sostitwit b'dan li ġej:
      “
            ANNESS I

               KOMPOŻIZZJONI U REGOLI TAL-VALUTAZZJONI GĦALL-KARTA TAL-BILANĊ

            ASSI

                        Partita tal-karta tal-bilanċ

                        Kategorizzazzjoni tal-kontenut tal-partiti tal-karta tal-bilanċ

                        Prinċipju tal-valutazzjoni

                        1

                           Deheb u ammonti riċevibbli f'deheb

                        Deheb fiżiku, jiġifieri ingotti, muniti, platti, biċċiet tad-deheb maħżunin jew ‘under way’. Deheb mhux fiżiku, bħal ma huma bilanċi f'gold sight accounts (kontijiet mhux allokati), depożiti b'terminu u krediti biex jiġi rċevut deheb li jirriżultaw mit-tranżazzjonijiet li ġejjin: (a) tranżazzjonijiet ta' titjib jew tnaqqis fil-grad; u (b) lokazzjoni tad-deheb jew jew purity swaps fejn hemm differenza ta' aktar minn jum ta' negozju wieħed bejn ir-rilaxx u r-riċevuta

                        Valur tas-suq

                        2

                           Krediti kontra residenti minn barra ż-żona tal-euro ddenominati f'valuta barranija

                        Krediti kontra kontropartijiet residenti barra ż-żona tal-euro inklużi istituzzjonijiet internazzjonali u sovranazzjonali u banek ċentrali barra ż-żona tal-euro ddenominati f'valuta barranija

                        2.1

                           Ammonti riċevibbli mill-Fond Monetarju Internazzjonali (IMF)

                                    (a)

                                       Drittijiet ta' kreditu fi ħdan il-porzjon tar-riżerva (nett)

                                    Kwota nazzjonali bil-bilanċi f'euro mnaqqsin għad-dispożizzjoni tal-IMF. Il-kont Nru 2 tal-IMF (kont f'euro għal spejjeż amministrattivi) jista' jiġi inkluż taħt din il-partita jew taħt il-partita ‘Passiv għar-residenti barra ż-żona tal-euro denominati f'euro’

                                    (a)

                                       Drittijiet ta' kreditu fi ħdan il-porzjon tar-riżerva (nett)

                                    Valur nominali, maqlub bir-rata tas-suq tal-kambju barrani

                                    (b)

                                       Drittijiet speċjali ta' ġbid (DSP)

                                    Investimenti f'SDRs (gross)

                                    (b)

                                       SDRs

                                    Valur nominali, maqlub bir-rata tas-suq tal-kambju barrani

                                    (c)

                                       Krediti oħrajn

                                    Arranġamenti ġenerali għat-teħid ta' self, self taħt arranġamenti speċjali ta' teħid ta' self, depożiti li jsiru fi trusts taħt il-ġestjoni tal-IMF

                                    (c)

                                       Krediti oħrajn

                                    Valur nominali, maqlub bir-rata tas-suq tal-kambju barrani

                        2.2

                           Bilanci ma' banek u investimenti f'titoli, self barrani u assi esterni oħrajn

                                    (a)

                                       Bilanċi ma' banek barra ż-żona tal-euro li mhumiex dawk li jaqgħu taħt il-partita nru. 11.3 tal-assi ‘Assi finanzjarji oħrajn’

                                    Kontijiet kurrenti, depożiti għal perijodu fiss, flus minn jum għal jum, tranżazzjonijiet repo bil-maqlub

                                    (a)

                                       Bilanċi ma' banek barra ż-żona euro

                                    Valur nominali, maqlub bir-rata tas-suq tal-kambju barrani

                                    (b)

                                       Investimenti f'titoli barra ż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’

                                    Noti u bonds, kambjali, bonds żero, titoli tas-suq tal-flus, strumenti ta' ekwità miżmumin bħala parti mir-riżervi barranin, kollha maħruġin minn residenti barra ż-żona tal-euro

                                    (b)

                                                (i)

                                                   Titoli ta' dejn negozjabbli minbarra dawk miżmumin sal-maturità

                                                Prezz tas-suq u r-rata tas-suq tal-kambju barrani
                                                Kull primjum jew skont jiġi ammortizzat

                                                (ii)

                                                   Titoli ta' dejn negozjabbli kklassifikati bħala miżmumin sal-maturità

                                                Il-kost suġġett għal indeboliment u għar-rata tas-suq tal-kambju barrani
                                                Kull primjum jew skont jiġi ammortizzat

                                                (iii)

                                                   Titoli ta' dejn mhux negozjabbli

                                                Il-kost suġġett għal indeboliment u għar-rata tas-suq tal-kambju barrani
                                                Kull primjum jew skont jiġi ammortizzat

                                                (iv)

                                                   Strumenti ta' ekwità negozjabbli

                                                Prezz tas-suq u r-rata tas-suq tal-kambju barrani

                                    (c)

                                       Self barrani (depożiti) lil residenti barra ż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’

                                    (c)

                                       Self barrani

                                    Depożiti skont il-valur nominali, maqlubin bir-rata tas-suq tal-kambju ta' flus barranin

                                    (d)

                                       Assi barranin oħrajn

                                    Karti tal-flus u muniti mhux taż-żona tal-euro

                                    (d)

                                       Assi barranin oħrajn

                                    Valur nominali, maqlub bir-rata tas-suq tal-kambju barrani

                        3

                           Krediti kontra residenti taż-żona tal-euro denominati f'munita barranija

                                    (a)

                                       Investimenti f'titoli fiż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’

                                    Noti u bonds, kambjali, bonds żero, titoli tas-suq tal-flus, strumenti ta' ekwità miżmumin bħala parti mir-riżervi barranin, kollha maħruġin minn residenti taż-żona tal-euro

                                    (a)

                                                (i)

                                                   Titoli ta' dejn negozjabbli minbarra dawk miżmumin sal-maturità

                                                Prezz tas-suq u r-rata tas-suq tal-kambju barrani
                                                Kull primjum jew skont jiġi ammortizzat

                                                (ii)

                                                   Titoli ta' dejn negozjabbli kklassifikati bħala miżmumin sal-maturità

                                                Il-kost suġġett għal indeboliment u għar-rata tas-suq tal-kambju barrani
                                                Kull primjum jew skont jiġi ammortizzat

                                                (iii)

                                                   Titoli ta' dejn mhux negozjabbli

                                                Il-kost suġġett għal indeboliment u għar-rata tas-suq tal-kambju barrani
                                                Kull primjum jew skont jiġi ammortizzat

                                                (iv)

                                                   Strumenti ta' ekwità negozjabbli

                                                Prezz tas-suq u r-rata tas-suq tal-kambju barrani

                                    (b)

                                       krediti oħrajn kontra residenti taż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’

                                    Self, depożiti, tranżazzjonijiet repo bil-maqlub, self varju

                                    (b)

                                       Krediti oħrajn

                                    Depożiti u self ieħor skont il-valur nominali, maqlubin bir-rata tas-suq tal-kambju barrani

                        4

                           Krediti kontra residenti minn barra ż-żona tal-euro denominati f'euro

                        4.1

                           Bilanċi ma' banek, investimenti f'titoli u self

                                    (a)

                                       Bilanċi ma' banek barra ż-żona tal-euro li mhumiex dawk li jaqgħu taħt il-partita nru. 11.3 tal-assi ‘Assi finanzjarji oħrajn’

                                    Kontijiet kurrenti, depożiti għal terminu fiss, flus minn jum għal jum, transazzjonijiet repo b'lura marbutin mal-ġestjoni ta' titoli ddenominati f'euro

                                    (a)

                                       Bilanċi ma' banek barra ż-żona euro

                                    Valur nominali

                                    (b)

                                       Investimenti f'titoli barra ż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’

                                    Strumenti ta' ekwità, noti u bonds, kambjali, bonds żero, titoli tas-suq tal-flus, kollha maħruġin minn residenti minn barra ż-żona tal-euro

                                    (b)

                                                (i)

                                                   Titoli ta' dejn negozjabbli minbarra dawk miżmumin sal-maturità

                                                Prezz tas-suq
                                                Kull primjum jew skont jiġi ammortizzat

                                                (ii)

                                                   Titoli ta' dejn negozjabbli kklassifikati bħala miżmumin sal-maturità

                                                Kost suġġett għal indeboliment
                                                Kull primjum jew skont jiġi ammortizzat

                                                (iii)

                                                   Titoli ta' dejn mhux negozjabbli

                                                Kost suġġett għal indeboliment
                                                Kull primjum jew skont jiġi ammortizzat

                                                (iv)

                                                   Strumenti ta' ekwità negozjabbli

                                                Prezz tas-suq

                                    (c)

                                       Self lil residenti minn barra ż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’

                                    (c)

                                       Self barra ż-żona euro

                                    Depożiti skont il-valur nominali

                                    (d)

                                       Titoli maħruġin minn entitajiet barra ż-żona tal-euro li mhumiex dawk taħt il-partita tal-assi 11.3 ‘Assi finanzjarji oħrajn’ u l-partita tal-assi 7.1 ‘Titoli miżmuma għall-finijiet tal-politika monetarja’

                                    Titoli maħruġin minn organizzazzjonijiet sovranazzjonali jew internazzjonali, eż. il-Bank Ewropew tal-Investiment, irrispettivament mill-pożizzjoni ġeografika tagħhom, u mhux mixtrija għal finijiet tal-politika monetarja

                                    (d)

                                                (i)

                                                   Titoli ta' dejn negozjabbli minbarra dawk miżmumin sal-maturità

                                                Prezz tas-suq
                                                Kull primjum jew skont jiġi ammortizzat

                                                (ii)

                                                   Titoli ta' dejn negozjabbli kklassifikati bħala miżmumin sal-maturità

                                                Kost suġġett għal indeboliment
                                                Kull primjum jew skont jiġi ammortizzat

                                                (iii)

                                                   Titoli ta' dejn mhux negozjabbli

                                                Kost suġġett għal indeboliment
                                                Kull primjum jew skont jiġi ammortizzat

                        4.2

                           Krediti li jirriżultaw mill-faċilità ta' kreditu taħt il-Mekkaniżmu tar-Rata tal-Kambju (ERM II)

                        Self skont il-kundizzjonijiet tal-ERM II

                        Valur nominali

                        5

                           Self lill-istituzzjonijiet ta' kreditu fiż-żona tal-euro relatat mal-operazzjonijiet tal-politika monetarja denominati f'euro

                        Partiti 5.1 sa 5.5: tranżazzjonijiet skont l-instrumenti rispettivi tal-politika monetarja deskritti fil-Linja Gwida (UE) 2015/510 tal-Bank Ċentrali Ewropew (BĊE/2014/60) (1)

                        5.1

                           Operazzjonijiet ta' rifinanzjament ewlenin

                        Tranżazzjonijiet bil-maqlub regolari li jipprovdu l-likwidità ta' kull ġimgħa u li normalment għandhom maturità ta' ġimgħa.

                        Valur nominali jew kost repo

                        5.2

                           Operazzjonijiet ta' rifinanzjament fuq żmien itwal

                        Tranżazzjonijiet bil-maqlub regolari li jipprovdu likwidità bi frekwenza ta' kull xahar, u b'maturità itwal minn dik ta' operazzjonijiet ewlenin ta' rifinanzjament

                        Valur nominali jew kost repo

                        5.3

                           Operazzjonijiet ta' rfinar bil-maqlub

                        Tranżazzjonijiet bil-maqlub, eżegwiti bħala tranżazzjonijiet ad hoc għal finijiet ta' rfinar

                        Valur nominali jew kost repo

                        5.4

                           Operazzjonijiet strutturali bil-maqlub

                        Tranżazzjonijiet bil-maqlub li jaġġustaw il-pożizzjoni strutturali tal-Eurosistema fil-konfront tas-settur finanzjarju

                        Valur nominali jew kost repo

                        5.5

                           Faċilità ta' self marġinali

                        Faċilità ta' likwidità mil-lejl għan-nhar b'rata ta' imgħax fuq assi eliġibbli speċifikata minn qabel (faċilità permanenti)

                        Valur nominali jew kost repo

                        5.6

                           Krediti relatati ma' sejħiet marġinali

                        Kreditu addizzjonali lill-istituzzjonijiet ta' kreditu, li jirriżulta minn żidiet fil-valur tal-assi sottostanti fir-rigward ta' kreditu ieħor lil dawn l-istituzzjonijiet ta' kreditu

                        Valur nominali jew kost

                        6

                           Krediti oħra kontra istituzzjonijiet ta' kreditu denominati f'euro

                        Kontijiet kurrenti, depożiti għal perijodu fiss, flus minn jum għal jum, tranżazzjonijiet repo bil-maqlub b'rabta mal-amministrazzjoni ta' portafolli ta' titoli taħt il-partita 7 tal-assi ‘Titoli ta' residenti taż-żona tal-euro denominati f'euro’, inklużi tranżazzjonijiet li jirriżultaw mit-trasformazzjoni tar-riżervi ta' qabel ta' valuta barranija taż-żona tal-euro u krediti oħrajn. Kontijiet korrispondenti ma' istituzzjonijiet ta' kreditu mhux domestiċi fiż-żona tal-euro. Krediti u operazzjonijiet oħrajn mhux relatati ma' operazzjonijiet tal-politika monetarja tal-Eurosistema.

                        Valur nominali jew kost

                        7

                           Titoli ta' residenti taż-żona tal-euro denominati f'euro

                        7.1

                           Titoli miżmumin għal finijiet ta' politika monetarja

                        Titoli miżmuma għal finijiet tal-politika monetarja (inklużi titoli mixtrija għal finijiet tal-politika monetarja maħruġa minn organizzazzjonijiet sovranazzjonali u internazzjonali, jew banek tal-iżvilupp multilaterali, irrispettivament mill-pożizzjoni ġeografika tagħhom). Ċertifikati ta' dejn tal-Bank Ċentrali Ewropew (BĊE) mixtrijin għal finijiet ta' rfinar

                                    (a)

                                          Titoli negozjabbli ta' dejn

                                    Kontabilizzati skont konsiderazzjonijiet tal-politika monetarja:

                                                (i)

                                                   Prezz tas-suq

                                                Kull primjum jew skont jiġi ammortizzat

                                                (ii)

                                                   Kost suġġett għall-indeboliment (kost meta l-indeboliment huwa kopert minn provvediment taħt il-partita nru. 13(b) tal-passiv ‘Provvedimenti’)

                                                Kull primjum jew skont jiġi ammortizzat

                                    (b)

                                          Titoli ta' dejn mhux negozjabbli

                                    Kost suġġett għal indeboliment
                                    Kull primjum jew skont jiġi ammortizzat

                        7.2

                           Titoli oħra

                        Titoli minbarra dawk taħt il-partita tal-assi 7.1 ‘Titoli miżmumin għal finijiet ta' politika monetarja’ u taħt il-partita tal-assi 11.3 ‘Assi finanzjarji oħrajn’; karti tal-flus u bonds, kambjali, bonds żero, strumenti tas-suq tal-flus miżmumin għal kollox, inklużi titoli tal-gvern li jirriżultaw minn qabel l-Unjoni Ekonomika u Monetarja (UEM), iddenominati f'euro. Strumenti ta' ekwità

                                    (a)

                                          Titoli ta' dejn negozjabbli minbarra dawk miżmumin sal-maturità

                                    Prezz tas-suq
                                    Kull primjum jew skont jiġi ammortizzat

                                    (b)

                                          Titoli ta' dejn negozjabbli kklassifikati bħala miżmumin sal-maturità

                                    Kost suġġett għal indeboliment
                                    Kull primjum jew skont jiġi ammortizzat

                                    (c)

                                          Titoli ta' dejn mhux negozjabbli

                                    Kost suġġett għal indeboliment
                                    Kull primjum jew skont jiġi ammortizzat

                                    (d)

                                          Strumenti ta' ishma azzjonarji negozjabbli

                                    Prezz tas-suq

                        8

                           Dejn tal-gvern ġenerali ddenominat f'euro

                        Krediti fuq il-gvern li jirriżultaw minn qabel l-UEM (titoli mhux negozjabbli, self)

                        Depożiti/self bil-valur nominali, titoli mhux negozjabbli skont il-kost

                        9

                           Krediti Intra-Eurosistema

                        9.1

                           Krediti marbutin mal-ħruġ ta' ċertifikati ta' dejn mill-BĊE

                        Krediti intra-Eurosistema fil-konfront ta' banek ċentrali nazzjonali (BĊNi), li jirriżultaw mill-ħruġ ta' ċertifikati ta' dejn mill-BĊE

                        Kost

                        9.2

                           Krediti marbutin mal-allokazzjoni ta' karti tal-flus tal-euro fi ħdan l-Eurosistema

                        Krediti marbutin mal-ħruġ ta' karti tal-flus mill-BĊE, skont id-Deċiżjoni BĊE/2010/29 (2)

                        Valur nominali

                        9.3

                           Krediti oħrajn fi ħdan l-Eurosistema (nett)

                        Pożizzjoni nett tas-sub-partiti li ġejjin:

                                    (a)

                                    krediti netti li jirriżultaw mil-bilanċi tal-kontijiet TARGET2 u kontijiet korrispondenti tal-BĊNi, jiġifieri ċ-ċifra netta tal-krediti u l-passiv Ara ukoll il-partita tal-passiv 10.2 ‘Passiv ieħor fi ħdan l-Eurosistema (nett)’

                                    (a)

                                    Valur nominali

                                    (b)

                                    krediti oħrajn intra-Eurosistema denominati f'euro li jistgħu jirriżultaw, inkluża d-distribuzzjoni proviżorja tad-dħul tal-BĊE lilll-BĊNi

                                    (b)

                                    Valur nominali

                        10

                           Partiti fil-proċess li jiġu saldati

                        Bilanċi fil-kont tas-saldu (krediti), inkluż iċ-ċaqliq taċ-ċekkijiet li qed jinġabru

                        Valur nominali

                        11

                           Assi oħrajn

                        11.1

                           Muniti taż-żona tal-euro

                        Muniti Euro

                        Valur nominali

                        11.2

                           Assi fissi tanġibbli u intanġibbli

                        Art u bini, għamara u tagħmir inkluż tagħmir tal-kompjuter, software

                        Kost wara d-deprezzament
                        Id-deprezzament huwa l-allokazzjoni sistematika tal-ammont deprezzabbli ta' assi fuq il-perijodu ta' utilità tiegħu. Il-perijodu ta' utilità huwa l-perijodu li matulu assi fissi huma mistennija li jkunu jistgħu jintużaw mill-entità. Il-perijodi ta' utilità ta' assi fissi materjali individwali jistgħu jiġu reveduti fuq bażi sistematika, jekk l-aspettattivi jkunu differenti mill-istimi preċedenti. L-assi ewlenin jistgħu jinkludu komponenti b'perijodi ta' utilità differenti. Il-perijodi ta' utilità ta' dawn il-komponenti għandhom ikunu vvalutati individwalment.
                        Il-kost tal-assi intanġibbli jinkludi l-kost għall-akkwist tal-assi mhux tanġibbli. Spejjeż oħrajn diretti jew indiretti għandhom jiġu nklużi
                        Kapitalizzazzjoni tan-nefqa: ibbażata fuq il-limitu (taħt EUR 10 000  eskluża l-VAT; mingħajr kapitalizzazzjoni)

                        11.3

                           Assi finanzjarji oħrajn

                                    —

                                    Interessi parteċipanti u investimenti f'sussidjarji; ishma azzjonarji miżmumin għal raġunijiet strateġiċi/ta' politika

                                    —

                                    Titoli inklużi ekwitajiet, u strumenti finanzjarji u bilanċi oħrajn inklużi d-depożiti għal terminu fiss u kontijiet kurrenti miżmumin bħala portafoll immarkat

                                    —

                                    Tranżazzjonjiet repo bil-maqlub ma' istituzzjonijiet ta' kreditu b'rabta mal-ġestjoni ta' portafolli ta' titoli taħt din il-partita

                                    (a)

                                          Strumenti ta' ishma azzjonarji negozjabbli

                                    Prezz tas-suq

                                    (b)

                                          Interessi parteċipanti u ishma azzjonarji mhux likwidi, u kwalunkwe strumenti ta' ishma azzjonarji oħrajn miżmuma bħala investimenti permanenti

                                    Kost suġġett għal indeboliment

                                    (c)

                                          Investiment f'sussidjarji jew interessi sinifikanti

                                    Valur tal-assi nett

                                    (d)

                                          Titoli ta' dejn negozjabbli minbarra dawk miżmumin sal-maturità

                                    Prezz tas-suq
                                    Primjums/skontijiet huma ammortizzati

                                    (e)

                                          Titoli ta' dejn negozjabbli kklassifikati bħala miżmumin sal-maturità jew miżmumin bħala investiment permanenti

                                    Kost suġġett għal indeboliment
                                    Kull primjum jew skont jiġi ammortizzat

                                    (f)

                                          Titoli ta' dejn mhux negozjabbli

                                    Kost suġġett għal indeboliment

                                    (g)

                                          Bilanċi ma' banek u self

                                    Valur nominali, maqlub bir-rata tas-suq tal-kambju barrani jekk il-bilanċi/id-depożiti huma ddenominati f'valuti barranin

                        11.4

                           Differenzi fir-rivalutazzjoni ta' strumenti barra l-karta tal-bilanċ

                        Riżultati tal-valutazzjoni ta' forwards ta' valuta barranija, swaps ta' valuta barranija, swaps tar-rata tal-imgħax (sakemm ma tapplikax il-marġni ta' varjazzjoni ta' kuljum), ftehim forward tar-rata, tranżazzjonijiet forward f'titoli, tranżazzjonijiet spot tal-kambju mid-data tan-negozju sad-data tas-saldu

                        Il-pożizzjoni netta bejn forward u spot, skont ir-rata tas-suq tal-kambju barrani

                        11.5

                           Dovuti u spejjeż imħallsin minn qabel

                        Dħul mhux dovut, imma assenjabbli fil-perijodu rrappurtat. Prezz mħallsa minn qabel u imgħax akkumulat imħallas, jiġifieri imgħax akkumulat mixtri b'titolu

                        Valur nominali, valuta barranija maqluba skont ir-rata tas-suq

                        11.6

                           Varji

                                    (a)

                                    Avvanzi, self u partiti minuri oħra. Self mogħti fuq bażi ta' fiduċja

                                    (b)

                                    Investimenti marbutin ma' depożiti ta' deheb tal-klijent

                                    (c)

                                    Assi nett tal-pensjoni

                                    (d)

                                    Krediti pendenti li jirriżultaw mill-inadempjenza tal-kontropartijiet tal-Eurosistema fil-kuntest tal-operazzjonijiet ta' kreditu tal-Eurosistema

                                    (e)

                                    Assi jew krediti (fil-konfront ta' terzi) negozjati u/jew miksubin fil-kuntest tar-realizzazzjoni tal-garanzija ppreżentata mill-kontropartijiet tal-Eurosistema li huma inadempjenti

                                    (a)

                                    Valur nominali jew kost

                                    (b)

                                    Valur tas-suq

                                    (c)

                                    Skont l-Artikolu 25(2)

                                    (d)

                                    Valur nominali/li jista' jiġi rkuprat (qabel/wara s-saldu tat-telf)

                                    (e)

                                    Kost (maqlub bir-rata tas-suq tal-kambju barrani fil-ħin tal-akkwist jekk l-assi finanzjarji huma ddenominati f'valuti barranin)

                        12

                           Telf ghas-sena

                        Valur nominali

                  PASSIV

                        Partita tal-karta tal-bilanċ

                        Kategorizzazzjoni tal-kontenut tal-partiti tal-karta tal-bilanċ

                        Prinċipju tal-valutazzjoni

                        1

                           Karti tal-flus fiċ-ċirkolazzjoni

                        Karti tal-flus euro maħruġin mill-BĊE, skont id-Deċiżjoni BĊE/2010/29

                        Valur nominali

                        2

                           Passiv lejn istituzzjonijiet ta' kreditu fiż-żona tal-euro marbutin mal-operazzjonijiet tal-politika monetarja denominati f'euro

                        Partiti 2.1, 2.2, 2.3 u 2.5: depożiti f'euro kif deskritti fl-Anness I tal-Linja Gwida (UE) 2015/510 (BĊE/2014/60)

                        2.1

                           Kontijiet kurrenti (li jkopru s-sistema ta' riżervi minimi)

                        Kontijiet denominati f'euro ta' istituzzjonijiet ta' kreditu li huma inklużi fil-lista ta' istituzzjonijiet finanzjarji soġġetti għar-riżervi minimi skont l-Istatut tal-Istatut tas-Sistema Ewropea ta' Banek Ċentrali u tal-Bank Ċentrali Ewropew (l-“Istatut tas-SEBĊ”). Din il-partita tinkludi primarjament kontijiet użati sabiex jinżammu riżervi minimi

                        Valur nominali

                        2.2

                           Faċilità ta' depożitu

                        Depożiti mil-lejl għan-nhar b'rata ta' imgħax speċifikata minn qabel (faċilità permanenti)

                        Valur nominali

                        2.3

                           Depożiti b'terminu fiss

                        Ġbir għall-finijiet ta' assorbiment tal-likwidità minħabba operazzjonijiet ta' kalibrazzjoni

                        Valur nominali

                        2.4

                           Operazzjonijiet ta' rfinar bil-maqlub

                        Tranżazzjonijiet b'rabta mal-politika monetarja bil-għan li jkun hemm assorbiment ta' likwidità

                        Valur nominali jew kost repo

                        2.5

                           Depożiti relatati ma' sejħiet marġinali

                        Depożiti ta' istituzzjonijiet ta' kreditu, li jirriżultaw minn tnaqqis fil-valur ta' assi sottostanti fil-konfront ta' krediti lejn dawn l-istituzzjonijiet ta' kreditu

                        Valur nominali

                        3

                           Passiv ieħor għal residenti oħra taż-żona tal-euro denominati f'euro

                        Tranżazzjonijiet repo konnessi ma' tranżazzjonijiet repo bil-maqlub simultanji għall-ġestjoni ta' portafolli ta' titoli taħt il-partita nru. 7 tal-assi “Titoli ta' residenti fiż-żona tal-euro denominati f'euro”. Operazzjonijiet oħrajn mhux relatati mal-operazzjonijiet tal-politika monetarja tal-Eurosistema. Ebda kontijiet kurrenti ta' istituzzjonijiet ta' kreditu

                        Valur nominali jew kost repo

                        4

                           Ċertifikati ta' dejn maħruġin mill-BĊE

                        Ċertifikati ta' dejn kif deskritt fl-Anness fil-Linja Gwida (UE) 2015/510 (BĊE/2014/60). Karta ta' skont, maħruġa bil-għan li jkun hemm assorbiment ta' likwidità

                        Kost
                        Kull skont huwa ammortizzat

                        5

                           Passiv fil-konfront ta' residenti ohra taż-żona tal-euro denominati f'euro

                        5.1

                           Gvern ġenerali

                        Kontijiet kurrenti, depożiti għal terminu fiss, depożiti ripagabbli mat-talba

                        Valur nominali

                        5.2

                           Passiv ieħor

                        Kontijiet kurrenti tal-persunal, ta' kumpaniji u ta' klijenti inklużi istituzzjonijiet finanzjarji elenkati bħala eżenti mill-obbligu li jżommu riżervi minimi (Ara l-partita tal-passiv 2.1); depożiti għal terminu fiss, depożiti ripagabbli mat-talba

                        Valur nominali

                        6

                           Passiv għal residenti mhux taż-żona tal-euro denominati f'euro

                        Kontijiet kurrenti, depożiti għal terminu fiss, depożiti ripagabbli mat-talba inklużi kontijiet miżmumin għal finijiet ta' ħlas u kontijiet miżmumin għal finijiet ta' ġestjoni tar-riżervi: ta' banek oħra, banek ċentrali, istituzzjonijiet internazzjonali/sovranazzjonali inkluża l-Kummissjoni Ewropea; kontijiet kurrenti ta' depożitanti oħra. Tranżazzjonijiet repo b'rabta mat-tranżazzjonijiet repo simultanji bil-maqlub għall-ġestjoni ta' titoli denominati f'euro. Bilanċi ta' kontijiet TARGET2 tal-banek ċentrali ta' Stati Membri li l-valuta tagħhom mhijiex l-euro

                        Valur nominali jew kost repo

                        7

                           Passiv għal residenti taż-żona tal-euro denominati f'valuta barranija

                        Kontijiet kurrenti Passiv taħt tranżazzjonijiet repo; normalment tranżazzjonijiet ta' investiment permezz ta' assi f'valuta barranija jew deheb

                        Valur nominali, maqlub bir-rata tas-suq tal-kambju barrani fi tmiem is-sena

                        8

                           Passiv fil-konfront ta' residenti barra ż-żona tal-euro denominati f'valuta barranija

                        8.1

                           Depożiti, bilanċi u passiv ieħor

                        Kontijiet kurrenti Passiv taħt tranżazzjonijiet repo; normalment tranżazzjonijiet ta' investiment permezz ta' assi f'valuta barranija jew deheb

                        Valur nominali, maqlub bir-rata tas-suq tal-kambju barrani fi tmiem is-sena

                        8.2

                           Obbligazzjonijiet li jirriżultaw mill-faċilità ta' kreditu taħt ERM II

                        Self skont il-kundizzjonijiet tal-ERM II

                        Valur nominali, maqlub bir-rata tas-suq tal-kambju barrani fi tmiem is-sena

                        9

                           Il-kontroparti ta' drittijiet speċjali ta' kreditu allokati mill-IMF

                        Element denominat bħala SDR li juri l-ammont ta' SDRs li kienu oriġinalment allokati lil kull pajjiż/BĊN rispettiv

                        Valur nominali, maqlub bir-rata tas-suq tal-kambju barrani fi tmiem is-sena

                        10

                           Passiv Intra-Eurosistema

                        10.1

                           Passiv ekwivalenti għat-trasferiment ta' riżervi barranin

                        Element fil-karta tal-bilanċ tal-BĊE, denominat f'euro

                        Valur nominali

                        10.2

                           Passiv ieħor fi ħdan l-Eurosistema (nett)

                        Pożizzjoni nett tas-sub-partiti li ġejjin:

                                    (a)

                                    Krediti netti li jirriżultaw mil-bilanċi tal-kontijiet TARGET2 u kontijiet korrispondenti tal-BĊNi, jiġifieri ċ-ċifra netta tal-krediti u l-passiv. Ara ukoll il-partita tal-passiv 9.3 ‘Krediti oħrajn fi ħdan l-Eurosistema (nett)’

                                    (a)

                                    Valur nominali

                                    (b)

                                    passiv ieħor intra-Eurosistema denominat f'euro li jista' jirriżulta, inkluża d-distribuzzjoni proviżorja tad-dħul tal-BĊE lilll-BĊNi

                                    (b)

                                    Valur nominali

                        11

                           Partiti fil-proċess li jiġu saldati

                        Bilanċi fil-kont tas-saldu (passiv), inkluż iċ-ċaqliq ta' trasferimenti giro

                        Valur nominali

                        12

                           Passiv ieħor

                        12.1

                           Differenzi fir-rivalutazzjoni ta' strumenti barra l-karta tal-bilanċ

                        Riżultati tal-valutazzjoni ta' forwards ta' valuta barranija, swaps ta' valuta barranija, swaps tar-rata tal-imgħax (sakemm ma tapplikax il-marġni ta' varjazzjoni ta' kuljum), ftehim forward tar-rata, tranżazzjonijiet forward f'titoli, tranżazzjonijiet spot tal-kambju mid-data tan-negozju sad-data tas-saldu

                        Il-pożizzjoni netta bejn forward u spot, skont ir-rata tas-suq tal-kambju barrani

                        12.2

                           Dovuti u dħul miġbur bil-quddiem

                        Nefqa li ssir dovuta f'perjodu fil-futur imma marbuta mal-perijodu ta' rapportar. Dħul riċevut fil-perjodu rrapportat imma marbut ma' perjodu futur

                        Valur nominali, valuta barranija maqluba skont ir-rata tas-suq

                        12.3

                           Varji

                                    (a)

                                    Kontijiet provviżorji għat-taxxa. Kreditu f'valuta barranija jew kontijiet li jkopru l-garanzija. Tranżazzjonijiet repo ma' istituzzjonijiet ta' kreditu b'rabta mat-tranżazzjonijiet repo simultanji bil-maqlub għall-ġestjoni ta' portafolli ta' titoli taħt il-partita nru. 11.3 tal-assi “Assi finanzjarji oħrajn”. Depożiti obbligatorji li mhumiex depożiti ta' riżerva. Partiti minuri oħra. Obbligazzjonijiet fuq bażi fiduċjarja.

                                    (a)

                                    Valur nominali jew kost (repo)

                                    (b)

                                    Depożiti f'deheb tal-konsumatur

                                    (b)

                                    Valur tas-suq

                                    (c)

                                    Obbligazzjonijiet tal-pensjoni netti

                                    (c)

                                    Skont l-Artikolu 25(2)

                        13

                           Provvedimenti

                                    (a)

                                    Għar-rata tal-kambju barrani, rata ta' imgħax, riskji fil-kreditu u fil-prezz tad-deheb, u għal finijiet oħra, eż spejjeż mistennija fil-futur u kontribuzzjonijiet skont l-Artikolu 48.2 tal-Istatut tas-SEBĊ għal dak li jirrigwarda banek ċentrali ta' Stati Membri li d-derogi tagħhom ġew abrogati.

                                    (a)

                                    Kost/valur nominali

                                    (b)

                                    Għal riskji tal-kontroparti jew tal-kreditu li jirriżultaw minn operazzjonijiet ta' politika monetarja

                                    (b)

                                    Valur nominali (ibbażat fuq valutazzjoni fi tmiem is-sena mill-Kunsill Governattiv)

                        14

                           Kontijiet ta' rivalutazzjoni

                                    (a)

                                    Kontijiet ta' rivalutazzjoni marbutin ma' movimenti fil-prezz tad-deheb, għal kull tip ta' titoli denominati f'euro, għal kull tip ta' titoli denominati f'valuta barranija, għal opzjonijiet; differenzi fil-valutazzjoni tas-suq marbutin ma' derivattivi tar-rata ta' imgħax; kontijiet ta' rivalutazzjoni marbutin ma' caqliq fir-rata tal-kambju għal kull pożizzjoni netta ta' valuta barranija, inklużi swaps/forwards ta' kambju barrani u SDRs
                                    Kontijiet speċjali ta' rivalutazzjoni li joriġinaw minn kontribuzzjonijiet skont l-Artikolu 48.2 tal-Istatut tas-SEBĊ fil-rigward ta' banek ċentrali ta' Stati Membri li d-derogi tagħhom ġew abrogati. Ara l-Artikolu 14(2)

                                    (a)

                                    Differenza fir-rivalutazzjoni bejn il-kost medju u l-valur tas-suq, bil-kambju barrani maqlub bir-rata tas-suq

                                    (b)

                                    Ir-riżultati tal-kejl mill-ġdid tal-obbligazzjoni ta' benefiċċju definit nett (assi) fir-rigward ta' benefiċċji ta' wara l-impjieg, li hija l-pożizzjoni nett tas-subpartiti li ġejjin:

                                                (i)

                                                Qligħ u telf attwarjali fil-valur preżenti ta-obbligu tal-benefiċċju ddefinit;

                                                (ii)

                                                Ir-redditu fuq l-assi tal-pjan, esklużi l-ammonti inklużi fl-imgħax nett fuq obbligazzjoni ta' benefiċċju definit nett (assi)

                                                (iii)

                                                Kull tibdil fl-effett tal-massimu tal-assi, esklużi l-ammonti inklużi fl-imgħax nett fuq l-obbligazzjoni ta' benefiċċju definit nett (assi)

                                    (b)

                                    Skont l-Artikolu 25(2)

                        15

                           Kapital u riżervi

                        15.1

                           Kapital

                        Kapital imħallas

                        Valur nominali

                        15.2

                           Riżervi

                        Riżervi legali, skont l-Artikolu 33 tal-Istatut tas-SEBĊ u kontribuzzjonijiet skont l-Artikolu 48.2 tal-Istatut tas-SEBĊ fir-rigward ta' banek ċentrali ta' Stati Membri li d-derogi tagħhom ġew abrogati

                        Valur nominali

                        16

                           Profitt għas-sena

                        Valur nominali

                  ”

         (1)  Linja Gwida (UE) 2015/510 tal-Bank Ċentrali Ewropew tad-19 ta' Diċembru 2014 dwar l-implimentazzjoni tal-qafas tal-politika monetarja tal-Eurosistema (BĊE/2014/60) (ĠU L 91, 2.4.2015, p. 3).

         (2)  Deċiżjoni BĊE/2010/29 tal-Bank Ċentrali Ewropew tat-13 ta' Diċembru 2010 dwar il-ħruġ ta' karti tal-flus tal-euro (ĠU L 35, 9.2.2011, p. 26).


title: Deċiżjoni tal-Kunsill (PESK) 2017/2264 tas-7 ta' Diċembru 2017 li temenda d-Deċiżjoni 2014/219/PESK dwar il-Missjoni tal-PSDK tal-Unjoni Ewropea fil-Mali (EUCAP Sahel Mali)

text:
               8.12.2017

               MT

               Il-Ġurnal Uffiċjali tal-Unjoni Ewropea

               L 324/52

         DEĊIŻJONI TAL-KUNSILL (PESK) 2017/2264
   tas-7 ta' Diċembru 2017
   li temenda d-Deċiżjoni 2014/219/PESK dwar il-Missjoni tal-PSDK tal-Unjoni Ewropea fil-Mali (EUCAP Sahel Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' April 2014, il-Kunsill adotta d-Deċiżjoni 2014/219/PESK (1).

               (2)

               Fil-11 ta' Jannar 2017, il-Kunsill adotta d-Deċiżjoni (PESK) 2017/50 (2) li temenda d-Deċiżjoni 2014/219/PESK li testendi l-mandat għal perijodu ta' sentejn, sal-14 ta' Jannar 2019, u li tistipula ammont ta' referenza finanzjarja sal-14 ta' Jannar 2018.

               (3)

               Id-Deċiżjoni 2014/219/PESK għandha tiġi emendata biex tistipula ammont ta' referenza finanzjarja għall-perijodu mill-15 ta' Jannar 2018 sal-14 ta' Jannar 2019.

               (4)

               Għaldaqstant jenħtieġ li d-Deċiżjoni 2014/219/PESK tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu 14(1) tad-Deċiżjoni 2014/219/PESK huwa sostitwit b'dan li ġej:

      “(1)   L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali mill-15 ta' April 2014 sal-14 ta' Jannar 2015 għandu jkun ta' EUR 5 500 000.
      L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali mill-15 ta' Jannar 2015 sal-14 ta' Jannar 2016 għandu jkun ta' EUR 11 400 000.
      L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali bejn il-15 ta' Jannar 2016 u l-14 ta' Jannar 2017 għandu jkun ta' EUR 19 775 000.
      L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali bejn il-15 ta' Jannar 2017 u l-14 ta' Jannar 2018 għandu jkun ta' EUR 29 800 000.
      L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali bejn il-15 ta' Jannar 2018 u l-14 ta' Jannar 2019 għandu jkun ta' EUR 28 450 000.”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Diċembru 2017.

            Għall-Kunsill

            Il-President

         A. ANVELT

      (1)  Deċiżjoni tal-Kunsill 2014/219/PESK tal-15 ta' April 2014 dwar il-Missjoni ta' PSDK tal-Unjoni Ewropea f'Mali (EUCAP Sahel Mali) (ĠU L 113, 16.4.2014, p. 21).

      (2)  Deċiżjoni tal-Kunsill (PESK) 2017/50 tal-11 ta' Jannar 2017 li temenda d-Deċiżjoni 2014/219/PESK dwar il-Missjoni tal-PSDK tal-Unjoni Ewropea fil-Mali (EUCAP Sahel Mali) (ĠU L 7, 12.1.2017, p. 18).


title: Deċiżjoni tal-Kunsill (UE) 2017/2261 tat-30 ta' Novembru 2017 dwar il-pożizzjoni li għandha tiġi adottata, f'isem l-Unjoni, fil-Kumitat Ministerjali Konġunt u fil-Kumitat Konġunt għall-Kooperazzjoni stabbiliti permezz tal-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Kanada, min-naħa l-oħra, fir-rigward tal-adozzjoni tar-Regoli ta' Proċedura tal-Kumitat Ministerjali Konġunt, u t-Termini ta' Referenza tal-Kumitat Konġunt għall-Kooperazzjoni u s-sottokumitati

text:
               8.12.2017

               MT

               Il-Ġurnal Uffiċjali tal-Unjoni Ewropea

               L 324/41

         DEĊIŻJONI TAL-KUNSILL (UE) 2017/2261
   tat-30 ta' Novembru 2017
   dwar il-pożizzjoni li għandha tiġi adottata, f'isem l-Unjoni, fil-Kumitat Ministerjali Konġunt u fil-Kumitat Konġunt għall-Kooperazzjoni stabbiliti permezz tal-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Kanada, min-naħa l-oħra, fir-rigward tal-adozzjoni tar-Regoli ta' Proċedura tal-Kumitat Ministerjali Konġunt, u t-Termini ta' Referenza tal-Kumitat Konġunt għall-Kooperazzjoni u s-sottokumitati
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 212(1), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Kanada, min-naħa l-oħra (1) (“il-Ftehim”), ġie ffirmat fi Brussell fit-30 ta' Ottubru 2016 u ġie applikat b'mod proviżorju mill-1 ta' April 2017.

               (2)

               L-Artikolu 27(2) u (3) tal-Ftehim jistabbilixxu Kumitat Ministerjali Konġunt, u Kumitat Konġunt għall-Koperazzjoni biex jiffaċilitaw l-implimentazzjoni tal-Ftehim.

               (3)

               L-Artikolu 27(2)(b)(iv) tal-Ftehim jipprevedi li l-Kumitat Ministerjali Konġunt għandu jadotta r-Regoli u l-Proċeduri tiegħu stess u l-Artikolu 27(3)(c) tal-Ftehim jipprevedi li l-Kumitat Konġunt għall-Kooperazzjoni għandu jaqbel dwar it-Termini ta' Referenza tiegħu stess. L-Artikolu 27(3)(b)(viii) jipprevedi li l-Kumitat Konġunt għall-Kooperazzjoni għandu jistabbilixxi sottokumitati biex jgħinuh fit-twettiq ta' dmirijietu.

               (4)

               L-Artikolu 27(2)(b)(ii) tal-Ftehim jipprevedi li l-Kumitat Ministerjali Konġunt għandu jiġi kkopresedut mill-Ministru tal-Affarijiet Barranin tal-Kanada u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà. L-Artikolu 27(3)(c) jipprevedi li l-Kumitat Konġunt għall-Kooperazzjoni għandu jiġi kkopresedut minn uffiċjal għoli wieħed mill-Kanada u minn uffiċjali għoli wieħed mill-Unjoni.

               (5)

               Sabiex tiġi żgurata l-implimentazzjoni effettiva tal-Ftehim, jenħtieġ li jiġu adottati r-Regoli ta' Proċedura tal-Kumitat Ministerjali Konġunt u t-Termini ta' Referenza tal-Kumitat Konġunt għall-Kooperazzjoni u tas-sottokumitati tiegħu.

               (6)

               Għaldaqstant jenħtieġ li l-pożizzjoni tal-Unjoni fil-Kumitat Ministerjali Konġunt u l-Kumitat Konġunt għall-Kooperazzjoni tkun ibbażata fuq l-abbozz mehmuż tat-testi tar-Regoli ta' Proċedura tal-Kumitat Ministerjali Konġunt u t-Termini ta' Referenza tal-Kumitat Konġunt għall-Kooperazzjoni u s-sottokumitati tiegħu,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni fil-Kumitat Ministerjali Konġunt bejn l-UE u l-Kanada għandha tkun ibbażata fuq it-test tar-Regoli ta' Proċedura tal-Kumitat Ministerjali Konġunt mehmuż ma' din id-Deċiżjoni.
   2.   Il-pożizzjoni li għandha tiġi adottata f'isem l-Unjoni fil-Kumitat Konġunt għall-Kooperazzjoni bejn l-UE u l-Kanada għandha tkun ibbażata fuq it-test tat-Termini ta' Referenza tal-Kumitat Konġunt għall-Kooperazzjoni u s-sottokumitati mehmuż ma' din id-Deċiżjoni.
   Artikolu 2
   Din id-Deċiżjoni hija indirizzata lill-Kummissjoni u lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-30 ta' Novembru 2017.

            Għall-Kunsill

            Il-President

         K. SIMSON

      (1)  Ftehim ta' Sħubija Strateġika bejn l-Unjoni Ewropea u l-Istati Membri tagħha, min-naħa waħda, u l-Kanada, min-naħa l-oħra (ĠU L 329, 3.12.2016, p. 45).

      ANNESS

         DEĊIŻJONI TAL-KUMITAT MINISTERJALI KONĠUNT
         ta'…
         li tadotta r-Regoli ta' Proċedura tiegħu
         IL-KUMITAT MINISTERJALI KONĠUNT BEJN L-UE U L-KANADA,
         Wara li kkunsidra l-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Kanada, min-naħa l-oħra (“il-Ftehim”), u b'mod partikolari l-Artikolu 27 tiegħu,
         Billi:

                     (1)

                     F'konformità mal-Artikolu 30(2) tal-Ftehim, partijiet tal-Ftehim ġew applikati proviżorjament mill-1 ta' April 2017.

                     (2)

                     Skont l-Artikolu 27(2)(b)(iv) tal-Ftehim, il-Kumitat Ministerjali Konġunt għandu jadotta r-Regoli ta' Proċedura tiegħu stess.

               IDDEĊIEDA KIF ĠEJ:
         Ir-Regoli ta' Proċedura tal-Kumitat Ministerjali Konġunt, kif stipulat fl-Anness, huma b'dan adottati.

            Iffirmat fi…, ….

                  Għall-Kumitat Ministerjali Konġunt bejn l-UE u l-Kanada

                  Il-kopresidenti

      ANNESS
      Regoli ta' Proċedura tal-Kumitat Ministerjali Konġunt
      Kompiti
      Il-Kumitat Ministerjali Konġunt (KMK) għandu jwettaq il-kompiti li ġejjin:

                  (a)

                  jivvaluta l-istat tar-relazzjoni abbażi tar-rapport annwali sottomess mill-Kumitat Konġunt ta' Kooperazzjoni (KKK);

                  (b)

                  jagħmel rakkomandazzjonijiet relatati mal-ħidma tal-KKK inkluż fuq oqsma ġodda ta' kooperazzjoni futura;

                  (c)

                  jieħu d-deċiżjonijiet bl-approvazzjoni tal-Partijiet tal-Ftehim;

                  (d)

                  jagħmel rakkomandazzjonijiet dwar kull tilwima li tirriżulta mill-implimentazzjoni ta' dan il-Ftehim, f'konformità mal-Artikolu 28 tal-Ftehim.

            Presidenza, Kompożizzjoni u Parteċipanti

                  1.

                  Il-KMK għandu jiġi kkopresedut mill-Ministru tal-Affarijiet Barranin tal-Kanada u mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà.

                  2.

                  Kull Parti tal-Ftehim għandha tinforma lis-segretarjat dwar il-kompożizzjoni tad-delegazzjoni tiegħu, qabel kull laqgħa tal-KMK.

                  3.

                  Il-kopresidenti jistgħu jistiednu esperti jew rappreżentanti ta' korpi oħra fil-laqgħa li jaġixxu bħala osservaturi jew sabiex jipprovdu informazzjoni dwar suġġett partikolari.

            Laqgħat

                  1.

                  Il-KMK għandu jiltaqa' fuq bażi annwali, jew kif approvat b'mod reċiproku skont iċ-ċirkostanzi. Il-laqgħat tal-KMK għandhom jiġu organizzati fl-Unjoni Ewropea u l-Kanada b'mod alternat, jew f'kull post ieħor approvat b'mod konġunt mill-Kopresidenti, f'data stabbilita b'approvazzjoni konġunta.

                  2.

                  Il-laqgħat tal-KMK għandhom isiru bil-bibien magħluqa, ħlief jekk il-kopresidenti, bl-approvazzjoni mill-Partijiet tal-Ftehim, jiddeċiedu li l-laqgħa għandha tkun pubblika.

            Segretarjat

                  1.

                  Rappreżentant tas-Servizz Ewropew għall-Azzjoni Esterna u rappreżentant tal-Affarijiet Dinjin tal-Kanada għandhom iservu b'mod konġunt bħala segretarji tal-KMK. Il-komunikazzjonijiet rilevanti minn u lejn il-kopresidenti għandhom jiġu mgħoddija lis-segretarji.

                  2.

                  Is-segretarjat għandu jiżgura kuntatti regolari, anke permezz ta' konferenzi bil-vidjo, qabel il-laqgħat tal-KMK sabiex jittieħed rendikont tad-djalogi tematiċi li setgħu saru qabel l-organizzazzjoni tal-KMK. Il-kontenut ta' dawn l-iskambji għandu jiddaħħal fl-aġenda tal-laqgħa tal-KMK.

            Aġendi tal-laqgħat

                  1.

                  Is-segretarjat tal-Parti ospitanti tal-Ftehim għandu jfassal aġenda proviżorja għal kull laqgħa. L-aġenda proviżorja għandha tintbagħat, flimkien ma' kull dokument rilevanti, lill-Partijiet tal-Ftehim sa mhux iktar tard minn 15-il jum tax-xogħol qabel il-bidu tal-laqgħa, sakemm ma jkunx hemm ċirkostanzi li ma jippermettux dan.

                  2.

                  L-aġenda għandha tiġi approvata mill-kopresidenti u tiġi adottata mill-KMK fil-bidu ta' kull laqgħa. Kull punt minbarra dawk li jidhru fl-aġenda proviżorja jista' jitqiegħed fuq l-aġenda jekk il-kopresidenti jiddeċiedu li jsir hekk.

            Dikjarazzjoni Ministerjali Konġunta
      Il-Partijiet tal-Ftehim għandhom japprovaw Dikjarazzjoni tal-KMK fi tmiem kull laqgħa. Din għandha tkun disponibbli pubblikament u tista' tinkorpora kull rakkomandazzjoni approvata mill-Partijiet tal-Ftehim.
      Deċiżjonijiet u rakkomandazzjonijiet

                  1.

                  Il-KMK jista' jieħu deċiżjonijiet jew jagħmel rakkomandazzjonijiet sabiex jinkisbu l-għanijiet ta' dan il-Ftehim.

                  2.

                  Id-deċiżjonijiet u r-rakkomandazzjonijiet tal-KMK għandhom jiġu adottati b'approvazzjoni konġunta tal-Partijiet tal-Ftehim u għandhom ikunu kkomunikati fuq in-naħa tal-UE, kif xieraq, lis-Segretarjat Ġenerali tal-Kummissjoni Ewropea, is-Servizz Ewropew għall-Azzjoni Esterna, ir-Rappreżentanti Permanenti tal-Istati Membri għall-Unjoni Ewropea, is-Segretarjat Ġenerali tal-Kunsill tal-UE u min-naħa Kanadiża lill-awtoritajiet Kanadiżi xierqa.

                  3.

                  Id-deċiżjonijiet għandhom jiġu adottati wara t-tlestija mill-Partijiet tal-Ftehim tal-proċeduri interni rispettivi tagħhom, skont il-liġijiet u r-regolamenti tagħhom.

                  4.

                  Id-deċiżjonijiet u r-rakkomandazzjonijiet tal-KMK għandhom jiġu rrekordjati f'żewġ kopji awtentiċi ffirmati mill-kopresidenti.

                  5.

                  F'każ ta' urġenza, id-deċiżjonijiet u r-rakkomandazzjonijiet jistgħu jiġu adottati barra minn laqgħa formali tal-KMK permezz ta' proċedura bil-miktub. Jenħtieġ li dawn id-deċiżjonijiet u r-rakkomandazzjonijet jiġu kkomunikati lill-Partijiet tal-Ftehim.

            Spejjeż

                  1.

                  Kull Parti tal-Ftehim għandha tieħu ħsieb l-ispejjeż li ġġarrab bħala riżultat tal-parteċipazzjoni tagħha fil-laqgħat tal-KMK, kemm fir-rigward tal-persunal, tan-nefqa tal-għajxien kif ukoll fir-rigward tan-nefqa tal-posta u tat-telekomunikazzjonijiet.

                  2.

                  Kull Parti tal-Ftehim għandha tħallas l-ispejjeż li ġġarrab relatati ma' servizzi ta' interpretazzjoni fil-laqgħat u t-traduzzjoni.

                  3.

                  Il-Parti ospitanti tal-Ftehim għandha tħallas l-ispejjeż tal-organizzazzjoni tal-laqgħat u tar-riproduzzjoni tad-dokumenti.

            Kunfidenzjalità
      Meta Parti tal-Ftehim tissottometti informazzjoni mmarkata bħala kunfidenzjali lill-KMK, il-Parti l-oħra għandha tittratta l-informazzjoni bħala tali.
      Emenda tar-Regoli ta' Proċedura
      Dawn ir-Regoli ta' Proċedura jistgħu jiġu emendati f'konformità mad-dispożizzjoni dwar Deċiżjonijiet u Rakkomandazzjonijiet.

      Termini ta' Referenza tal-Kumitat Konġunt għall-Kooperazzjoni u s-sottokumitati
      IL-KUMITAT KONĠUNT GĦALL-KOOPERAZZJONI BEJN L-UE U L-KANADA
      Wara li kkunsidra l-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa waħda, u l-Kanada, min-naħa l-oħra (“il-Ftehim”), u b'mod partikolari l-Artikolu 27 tiegħu,
      Billi:

                  (1)

                  F'konformità mal-Artikolu 30(2) tal-Ftehim, partijiet tal-Ftehim ġew applikati proviżorjament mill-1 ta' April 2017.

                  (2)

                  Skont l-Artikolu 27(3)(c) tal-Ftehim, il-Kumitat Konġunt għall-Kooperazzjoni għandu jadotta t-Termini ta' Referenza tiegħu.

                  (3)

                  Skont l-Artikolu 27(3)(b)(viii) il-Kumitat Konġunt għall-Kooperazzjoni jista' jistabbilixxi sottokumitati biex jippermetti diskussjonijiet fil-livell ta' esperti dwar l-oqsma ewlenin li jaqgħu fil-kamp ta' applikazzjoni tal-Ftehim.

            APPROVA KIF ĠEJ:
      It-Termini ta' Referenza tal-Kumitat Konġunt għall-Kooperazzjoni, kif stipulat fl-Anness, huma b'dan adottati.

         Iffirmat fi…, ….

               Għall-Kumitat Konġunt għall-Kooperazzjoni bejn l-UE u l-Kanada

               Il-kopresidenti

      ANNESS
      Termini ta' Referenza tal-Kumitat Konġunt għall-Kooperazzjoni
      Kompiti
      Il-Kumitat Konġunt għall-Kooperazzjoni (KKK) għandu jwettaq il-kompiti li ġejjin:

                  (a)

                  jirrakkomanda prijoritajiet rigward il-kooperazzjoni bejn il-Partijiet tal-Ftehim;

                  (b)

                  jissorvelja l-iżviluppi fir-relazzjoni strateġika bejn il-Partijiet tal-Ftehim;

                  (c)

                  jaqsam l-opinjonijiet u jagħmel suġġerimenti dwar kwistjonijiet ta' interess komuni;

                  (d)

                  jagħmel rakkomandazzjonijiet għal effiċjenzi, effettività akbar u sinerġiji bejn il-Partijiet tal-Ftehim;

                  (e)

                  jiżgura li dan il-Ftehim jaħdem sewwa;

                  (f)

                  jipprovdi rapport annwali lill-KMK dwar l-istat tar-relazzjoni li l-Partijiet tal-Ftehim għandhom jagħmlu pubblika;

                  (g)

                  jittratta b'mod xieraq kull kwistjoni taħt dan il-Ftehim li titressaq quddiemu mill-Partijiet ta' dan il-Ftehim;

                  (h)

                  jistabbilixxi sottokumitati biex jgħinuh fit-twettiq tad-dmirijiet tiegħu. Madankollu jenħtieġ li dawn is-sottokumitati ma jiddupplikawx korpi stabbiliti skont ftehimiet oħrajn bejn il-Partijiet tal-Ftehim;

                  (i)

                  jikkunsidra sitwazzjonijiet fejn kull Parti tal-Ftehim tqis li l-interessi tagħha ġew jew setgħu ġew affettwati ħażin mill-proċessi tat-teħid tad-deċiżjonijiet f'oqsma ta' kooperazzjoni li mhumiex irregolati minn ftehim speċifiku.

            Kompożizzjoni, Presidenza u Parteċipanti

                  1.

                  Il-KKK għandu jkun kompost minn rappreżentanti tal-Partijiet.

                  2.

                  Il-KKK għandu jkun kopresedut minn uffiċjal għoli tas-Servizz Ewropew għall-Azzjoni Esterna u wieħed mill-Affarijiet Globali tal-Kanada rispettivament.

                  3.

                  Kull Parti għall-Ftehim għandha tinforma lill-kopresidenti bil-kompożizzjoni tad-delegazzjoni tagħha qabel kull laqgħa tal-KKK.

                  4.

                  Il-kopresidenti jistgħu jistiednu esperti jew rappreżentanti ta' korpi oħra fil-laqgħa li jaġixxu bħala osservaturi jew sabiex jipprovdu informazzjoni dwar suġġett partikolari.

            Laqgħat

                  1.

                  Il-KKK għandu jiltaqa' kull sena, jew kif approvat b'mod konġunt. Il-laqgħat tal-KKK għandhom jissejħu mill-kopresidenti. Il-laqgħat għandhom isiru fl-Unjoni Ewropea u l-Kanada b'mod alternat, f'data determinata b'approvazzjoni konġunta. Jistgħu jsiru laqgħat speċjali tal-KKK fuq talba ta' waħda mill-Partijiet tal-Ftehim.

                  2.

                  Bl-approvazzjoni tal-kopresidenti, dawn il-laqgħat speċjali tal-KKK jistgħu eċċezzjonalment isiru permezz ta' konferenza bil-vidjo jew bit-telefown.

                  3.

                  Il-laqgħat tal-KKK għandhom isiru bil-bibien magħluqa, ħlief jekk il-kopresidenti, bi ftehim mal-Partijiet, jiddeċiedi li l-laqgħa għandha tkun pubblika.

            Segretarjat
      Rappreżentant tas-Servizz Ewropew għall-Azzjoni Esterna u rappreżentant tal-Affarijiet Globali tal-Kanada għandhom iservu b'mod konġunt bħala segretarji għall-KKK. Il-komunikazzjonijiet rilevanti minn u lejn il-kopresidenti għandhom jiġu mgħoddija lis-segretarji.
      Aġendi tal-laqgħat

                  1.

                  Is-segretarjat tal-Parti ospitanti għall-Ftehim għandu jfassal aġenda proviżorja għal kull laqgħa b'konsultazzjoni mas-segretarjat l-ieħor. L-aġenda proviżorja għandha tintbagħat, flimkien ma' kull dokument rilevanti, lill-Partijiet tal-Ftehim, sa mhux iktar tard minn 15-il jum tax-xogħol qabel il-bidu tal-laqgħa. Il-kopresidenti jistgħu, bl-approvazzjoni tal-Partijiet tal-Ftehim jekk meħtieġ, jistabbilixxu limitu ta' żmien differenti għal laqgħa partikolari.

                  2.

                  Kull Parti tal-Ftehim tista' titlob lill-segretarjat biex tqiegħed punt fuq l-aġenda. L-aġenda proviżorja għandha tinkludi l-punti kollha li fir-rigward tagħhom is-segretarjat irċieva talba bħal din sa mhux aktar tard minn 21 jum ta' xogħol qabel id-data tal-laqgħa.

                  3.

                  L-aġenda għandha tiġi approvata mill-kopresidenti u għandha tiġi adottata mill-KKK fil-bidu ta' kull laqgħa. Kull punt minbarra dawk li jidhru fl-aġenda proviżorja jista' jitqiegħed fuq l-aġenda jekk il-kopresidenti japprovaw li jsir hekk.

                  4.

                  Il-Partijiet tal-Ftehim għandhom jiżguraw kuntatti regolari, inkluż permezz ta' vidjokonferenzi, bi tħejjija għal-laqgħa tal-KKK biex jittieħed kont ta' djalogi tematiċi u ġeografiċi li jistgħu jkunu saru qabel il-laqgħa. Il-kontenut ta' dawn l-iskambji għandu jiddaħħal fl-aġenda tal-KKK.

            Minuti

                  1.

                  Il-kopresidenti għandhom jagħmlu sommarju tal-konklużjonijiet li wasal għalihom il-KKK f'kull laqgħa. Iż-żewġ segretarjati għandhom japprovaw l-abbozz tal-minuti abbażi ta' dawk il-konklużjonijiet. L-ewwel abbozz tal-minuti għandu jiġi propost mis-segretarjat ospitanti fi żmien 15-il jum tax-xogħol wara d-data tal-laqgħa.

                  2.

                  Il-Partijiet tal-Ftehim għandhom japprovaw l-abbozz fi żmien 30 jum tax-xogħol mid-data tal-laqgħa jew sa kwalunkwe data oħra approvata mill-Partijiet tal-Ftehim. Ladarba l-Partijiet tal-Ftehim ikunu approvaw l-abbozz tal-minuti, għandhom jiġu ffirmati żewġ kopji oriġinali mill-kopresidenti bl-idejn jew elettronikament.

            Rakkomandazzjonijiet

                  1.

                  Ir-rakkomandazzjonijiet tal-KKK għandhom jiġu adottati b'approvazzjoni konġunta tal-Partijiet tal-Ftehim u għandhom jiġu inklużi fil-minuti konġunti. Il-minuti għandhom jintbagħtu fuq in-naħa tal-UE, kif xieraq, lis-Segretarjat Ġenerali tal-Kummissjoni Ewropea, is-Servizz Ewropew għall-Azzjoni Esterna, is-Segretarjat Ġenerali tal-Kunsill tal-UE, ir-Rappreżentanti Permanenti tal-Istati Membri għall-Unjoni Ewropea u min-naħa Kanadiża lill-awtoritajiet Kanadiżi xierqa.

                  2.

                  Il-KKK għandu jagħmel rakkomandazzjonijiet relatati dwar kwalunkwe tilwima li tirriżulta mill-implimentazzjoni ta' dan il-Ftehim. Dawn ir-rakkomandazzjonijiet għandhom isiru f'konformità mal-Artikolu 28 tal-Ftehim.

            Rapport annwali tal-Kumitat Ministerjali Konġunt

                  1.

                  Is-segretarjat għandu jiżgura li rapport annwali dwar l-istat tar-relazzjoni ikun preparat u jintbagħat lill-Partijiet tal-Ftehim mill-inqas 15-il jum ta' xogħol qabel il-KKK.

                  2.

                  Il-KKK għandu japprova r-rapport annwali li għandu jiġi pprovdut lill-KMK. Ir-rapport imbagħad għandu jiġi ppubblikat.

            Spejjeż

                  1.

                  Kull Parti tal-Ftehim tieħu ħsieb l-ispejjeż li ġġarrab bħala riżultat tal-parteċipazzjoni tagħha fil-laqgħat tal-KKK, kemm fir-rigward tal-persunal, tan-nefqa tal-għajxien kif ukoll fir-rigward tan-nefqa tal-posta u tat-telekomunikazzjonijiet.

                  2.

                  Kull Parti tal-Ftehim għandha tħallas l-ispejjeż li ġġarrab relatati ma' servizzi ta' interpretazzjoni fil-laqgħat u t-traduzzjoni.

                  3.

                  Il-Parti ospitanti tal-Ftehim għandha ġġarrab l-ispejjeż marbuta mal-organizzazzjoni tal-laqgħat u mar-riproduzzjoni tad-dokumenti.

            Twaqqif ta' sottokumitati

                  1.

                  Il-KKK jista' jistabbilixxi sottokumitati biex jgħinuh fit-twettiq tad-dmirijiet tiegħu. Is-sottokumitati għandhom jirrapportaw lill-KKK wara kull waħda mil-laqgħat tagħhom u ma għandhomx jidduplikaw korpi stabbiliti skont ftehimiet oħrajn bejn il-Partijiet ta' dan il-Ftehim.

                  2.

                  Il-KKK jista' jtemm kull sottokumitat eżistenti, jiddefinixxi jew jemenda t-Termini ta' Referenza tagħhom jew jistabbilixxi aktar sottokumitati.

            Kunfidenzjalità
      Meta Parti tal-Ftehim tissottometti informazzjoni mmarkata bħala kunfidenzjali lill-KKK, il-Parti l-oħra għandha tittratta l-informazzjoni bħala tali.
      Emenda tar-Regoli ta' Proċedura
      Dawn ir-Regoli ta' Proċedura jistgħu jiġu emendati f'konformità mal-Artikolu 27(3)(c) tal-Ftehim.
      Sottokumitati

                  1.

                  Is-sottokumitati tal-Kumitat Konġunt għall-Kooperazzjoni (KKK) (“is-sottokumitati”) jistgħu jiddiskutu l-implimentazzjoni tal-Ftehim fl-oqsma li jkopri. Huma jistgħu jiddiskutu wkoll suġġetti jew proġetti speċifiċi rigward il-qasam rilevanti tal-kooperazzjoni bilaterali, inkluża l-interpretazzjoni tal-Ftehim.

                  2.

                  Is-sottokumitati għandhom jaħdmu taħt l-awtorità tal-KKK. Dawn għandhom jirrapportaw u jibagħtu l-minuti u l-konklużjonijiet tagħhom lill-kopresidenti tal-KKK fi żmien 20 jum tax-xogħol wara kull laqgħa.

                  3.

                  Is-sottokumitati għandhom ikunu magħmulin minn rappreżentanti taż-żewġ Partijiet tal-Ftehim.

                  4.

                  Is-sottokumitati jistgħu jistiednu esperti għal-laqgħat tagħhom u jistgħu jisimgħuhom rigward punti speċifiċi fuq l-aġenda.

                  5.

                  Is-sottokumitati għandhom ikunu kopreseduti mill-Partijiet tal-Ftehim.

                  6.

                  Kull sottokumitat għandu jiddeċiedi dwar kif għandhom jiġu assenjati d-dmirijiet segretarjali sabiex tiġi żgurata l-preżentazzjoni f'waqtha tar-rapporti tal-KKK.

                  7.

                  Is-sottokumitati għandhom jiltaqgħu kull meta jkun hemm bżonn, fuq il-bażi ta' talba bil-miktub minn kwalunkwe waħda mill-Partijiet tal-Ftehim. Kull laqgħa għandha ssir fi żmien u f'post li dwarhom ikun hemm approvazzjoni mill-Partijiet tal-Ftehim. Il-laqgħat jistgħu wkoll jieħdu l-forma ta' vidjokonferenza.

                  8.

                  Il-laqgħat tas-sottokumitati għandhom isiru bil-bibien magħluqa, ħlief jekk il-kopresidenti, bl-approvazzjoni tal-Partijiet tal-Ftehim, jiddeċiedu li l-laqgħa għandha tkun pubblika.

                  9.

                  Il-Partijiet tal-Ftehim għandhom japprovaw b'mod konġunt l-aġenda tal-laqgħat tas-sottokumitati.

                  10.

                  Il-Partijiet tal-Ftehim għandhom jfasslu b'mod konġunt abbozz tal-minuti ta' kull laqgħa tas-sottokumitati.


title: Deċiżjoni tal-Kummissjoni (UE, Euratom) 2018/559 tas-6 ta' April 2018 dwar l-istipular ta' regoli ta' implimentazzjoni għall-Artikolu 6 tad-Deċiżjoni (UE, Euratom) 2017/46 dwar is-sigurtà tas-sistemi ta' komunikazzjoni u informazzjoni fil-Kummissjoni Ewropea

text:
               11.4.2018

               MT

               Il-Ġurnal Uffiċjali tal-Unjoni Ewropea

               L 93/4

         DEĊIŻJONI TAL-KUMMISSJONI (UE, Euratom) 2018/559
   tas-6 ta' April 2018
   dwar l-istipular ta' regoli ta' implimentazzjoni għall-Artikolu 6 tad-Deċiżjoni (UE, Euratom) 2017/46 dwar is-sigurtà tas-sistemi ta' komunikazzjoni u informazzjoni fil-Kummissjoni Ewropea
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 249 tiegħu,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat id-Deċiżjoni tal-Kummissjoni (UE, Euratom) 2017/46 tal-10 ta' Jannar 2017 dwar is-sigurtà tas-sistemi ta' komunikazzjoni u informazzjoni fil-Kummissjoni Ewropea (1), u b'mod partikolari l-Artikolu 6 tagħha,
   Billi:

               (1)

               Bl-adozzjoni tad-Deċiżjoni (UE, Euratom) 2017/46, hemm bżonn li l-Kummissjoni teżamina mill-ġdid, taġġorna, u tikkonsolida r-regoli ta' implimentazzjoni marbuta mad-Deċiżjoni tal-Kummissjoni revokata C(2006) 3602 dwar is-sigurtà tas-sistemi ta' komunikazzjoni u informazzjoni użati mill-Kummissjoni.

               (2)

               Il-membru tal-Kummissjoni responsabbli għas-sigurtà, f'konformità sħiħa mar-regoli interni ta' proċedura, ingħata s-setgħa li jistabbilixxi regoli ta' implimentazzjoni skont l-Artikolu 13 tad-Deċiżjoni (UE, Euratom) 2017/46 (2).

               (3)

               Għalhekk, jenħtieġ li r-regoli ta' implimentazzjoni tad-Deċiżjoni C(2006) 3602 jiġu revokati.

         ADOTTAT DIN ID-DEĊIŻJONI:
   KAPITOLU 1

      DISPOŻIZZJONIJIET ĠENERALI

   Artikolu 1
   Suġġett u ambitu
   1.   Is-suġġett u l-ambitu ta' din id-Deċiżjoni huma pprovduti fl-Artikolu 1 tad-Deċiżjoni (UE, Euratom) 2017/46.
   2.   Id-dispożizzjonijiet f'din id-Deċiżjoni japplikaw għas-sistemi ta' komunikazzjoni u informazzjoni kollha (SKI). Madankollu, ir-responsabbiltajiet definiti f'din id-Deċiżjoni m'għandhomx japplikaw għal SKI li jittrattaw informazzjoni klassifikata tal-UE. Ir-responsabbiltajiet rilevanti għal dawn is-sistemi għandhom jiġu stabbiliti mis-sid tas-sistema u l-Awtorità tas-Sigurtà tal-Kummissjoni f'konformità mad-Deċiżjoni tal-Kummissjoni (UE, Euratom) 2015/444 (3).
   3.   Il-Kapitolu 2 ta' din id-Deċiżjoni jagħti ħarsa ġenerali lejn l-implimentazzjoni prattika tal-organizzazzjoni u r-responsabbiltajiet fir-rigward tas-sigurtà tal-IT. Il-Kapitolu 3 ta' din id-Deċiżjoni jippreżenta ħarsa ġenerali tal-proċessi marbuta mal-Artikolu 6 tad-Deċiżjoni (UE, Euratom) 2017/46.
   Artikolu 2
   Definizzjonijiet
   Id-definizzjonijiet fl-Artikolu 2 tad-Deċiżjoni (UE, Euratom) 2017/46 japplikaw għal din id-Deċiżjoni. Għall-finijiet ta' din id-Deċiżjoni għandhom japplikaw ukoll id-definizzjonijiet li ġejjin:

               1.

               “Awtorità tal-Approvazzjoni Kriptografika” (AAK) hija funzjoni assunta mill-Awtorità tas-Sigurtà tal-Kummissjoni li taqa' taħt l-awtorità tad-Direttur Ġenerali għar-Riżorsi Umani u s-Sigurtà;

               2.

               “Il-Konnessjoni ta' netwerk estern” tfisser kwalunkwe konnessjoni tal-komunikazzjonijiet elettroniċi bejn in-netwerk intern tal-Kummissjoni u kwalunkwe netwerk ieħor, inkluż l-Internet. Din id-definizzjoni teskludi netwerks ta' partijiet terzi li huma pprovduti taħt il-kuntratt li jkunu parti tan-netwerk intern tal-Kummissjoni.

               3.

               “Depożitu tal-kodiċi” tfisser proċedura għall-ħażna ta' kopji ta' kodiċijiet kriptografiċi ma' parti separata waħda jew aktar, li jiżguraw is-segregazzjoni tad-dmirijiet, biex jippermettu l-irkupru tagħhom f'każ li tintilef il-kopja operazzjonali. Il-kodiċijiet jistgħu jinqasmu f'żewġ partijiet jew iżjed, li kull waħda minnhom tiġi preżentata lil parti differenti biex jiġi żgurat li l-ebda parti ma għandha l-kodiċi sħiħ.

               4.

               “RASCI” hija taqsira għal assenjazzjoni tar-responsabbiltà bbażata fuq indikaturi ta' attribuzzjoni li ġejjin:

                           (a)

                           “responsabbli” (R — responsible) tfisser li jkun hemm l-obbligu li wieħed jaġixxi u jieħu deċiżjonijiet biex jinkisbu r-riżultati meħtieġa;

                           (b)

                           “afdat” (A — accountable) tfisser li tkun responsabbli għal azzjonijiet, deċiżjonijiet u prestazzjoni;

                           (c)

                           “tappoġġja” (S — Supports) tfisser li jkun hemm l-obbligu li taħdem mal-persuna responsabbli biex twettaq il-ħidma;

                           (d)

                           “kkonsultata” (C — Consulted) tfisser tiġi mfittxija għal parir jew opinjoni;

                           (e)

                           “Infurmata” (I — Informed) tfisser li tinżamm aġġornata fl-informazzjoni relevanti.

         KAPITOLU 2

      ORGANIZZAZZJONI U RESPONSABBILTAJIET

   Artikolu 3
   Rwoli u Responsabbiltajiet
   Ir-rwoli u r-responsabbiltajiet relatati mal-artikoli 4 sa 8 ta' din id-Deċiżjoni huma definiti fl-Anness skont il-mudell RASCI.
   Artikolu 4
   Allinjament mal-politika tas-sigurtà tal-informazzjoni tal-Kummissjoni
   1.   Id-Direttorat Ġenerali tar-Riżorsi Umani u tas-Sigurtà għandu jirrevedi l-politika tas-sigurtà tal-IT tal-Kummissjoni u l-istandards u l-linji gwida relatati biex jiżgura li huma konformi mal-politiki ta' sigurtà ġenerali tal-Kummissjoni, b'mod partikolari mad-Deċiżjoni tal-Kummissjoni (UE, Euratom) 2015/443 (4) u d-Deċiżjoni (UE, Euratom) 2015/444.
   2.   Fuq talba minn dipartimenti oħra tal-Kummissjoni, id-Direttorat Ġenerali tar-Riżorsi Umani u s-Sigurtà jista' jagħmel rieżami tal-politiki ta' sigurtà tal-IT jew dokumentazzjoni oħra tal-IT sabiex tiġi żgurata l-konsistenza tagħhom mal-politika għas-sigurtà tal-informazzjoni tal-Kummissjoni. Il-kap tad-dipartiment tal-Kummissjoni kkonċernat għandu jiżgura li kwalunkwe inkonsistenza tkun indirizzata.
   3.   Taħt ir-responsabbiltà tiegħu għas-sigurtà tal-informazzjoni, id-Direttorat Ġenerali tar-Riżorsi Umani u s-Sigurtà għandu jikkoopera mad-Direttorat Ġenerali għall-Informatika sabiex jiġi żgurat li l-proċessi ta' sigurtà tal-IT jieħdu kont sħiħ tal-klassifikazzjoni u tal-prinċipji ta' sigurtà stabbiliti fid-Deċiżjoni (UE, Euratom) 2015/443, b'mod partikolari l-Artikoli 3 u 9.
   KAPITOLU 3

      PROĊESSI TAS-SIGURTÀ TAL-IT

   Artikolu 5
   Teknoloġiji ta' kriptaġġ
   1.   L-użu ta' teknoloġiji ta' kriptaġġ għall-protezzjoni tal-informazzjoni klassifikata tal-UE (IKUE) għandu jkun konformi mad-Deċiżjoni (UE, Euratom) 2015/444.
   2.   Id-deċiżjonijiet dwar l-użu ta' teknoloġiji ta' kriptaġġ għall-protezzjoni tad-dejta li mhix IKUE għandhom jittieħdu minn sid is-sistema ta' kull SKI, filwaqt li jitqiesu kemm ir-riskji li huma maħsuba biex jiġu mitigati permezz ta' kriptaġġ u r-riskji li huwa jintroduċi.
   3.   L-approvazzjoni minn qabel mill-AAK hija meħtieġa għal kull użu ta' teknoloġija ta' kriptaġġ, sakemm il-kriptaġġ ma jintużax biss biex iħares il-kunfidenzjalità ta' dejta li mhix IKUE fi tranżitu u juża protokolli ta' komunikazzjoni tan-netwerk standard.
   4.   Bl-eċċezzjoni indikata fil-paragrafu 3 ta' dan l-Artikolu, id-dipartimenti tal-Kummissjoni għandhom jiżguraw li backups ta' kull kodiċi ta' dekriptaġġ jinħażen f'depożiti tal-kodiċi bil-għan li jkun possibbli li tiġi irkuprata d-dejta maħżuna f'każ li l-kodiċi ta' dekriptaġġ ma jkunx disponibbli. L-irkupru ta' dejta kriptata bl-użu ta' backups ta' kodiċijiet ta' dekriptaġġ għandu jitwettaq biss meta jkun awtorizzat f'konformità mal-istandard definit mill-AAK.
   5.   Talbiet għal approvazzjoni għall-użu ta' teknoloġiji ta' kriptaġġ għandhom jiġu dokumentati b'mod formali u għandhom jinkludu dettalji tas-SKI u d-dejta li trid tiġi protetta, it-teknoloġiji li għandhom jintużaw u l-proċeduri operattivi ta' sigurtà relatati. Dawn it-talbiet għall-approvazzjoni għandhom ikunu ffirmati mis-sid tas-sistema.
   6.   Talbiet għal approvazzjoni għall-użu ta' teknoloġiji ta' kriptaġġ għandhom jiġu vvalutati mill-AAK f'konformità mal-istandards u r-rekwiżiti ppubblikati.
   Artikolu 6
   Spezzjonijiet tas-sigurtà tal-IT
   1.   Id-Direttorat Ġenerali tar-Riżorsi Umani u s-Sigurtà għandu jwettaq spezzjonijiet għas-sigurtà tal-IT sabiex jivverifika jekk il-miżuri ta' sigurtà tal-IT ikunux konformi mal-politiki ta' sigurtà tal-IT tal-Kummissjoni u biex ikun hemm kontroll tal-integrità ta' dawn il-miżuri ta' kontroll.
   2.   Id-Direttorat Ġenerali tar-Riżorsi Umani u tas-Sigurtà jista' jwettaq spezzjoni ta' sigurtà tal-IT:

               (a)

               fuq inizjattiva tiegħu stess;

               (b)

               fuq talba tal-Bord ta' Tmexxija tas-Sigurtà tal-Informazzjoni (ISSB);

               (c)

               fuq talba li ssir minn sid is-sistema;

               (d)

               wara inċident ta' sigurtà; jew

               (e)

               wara l-identifikazzjoni ta' riskju għoli għal sistema partikolari.

         3.   Is-sidien tad-dejta jistgħu jitolbu li ssir spezzjoni tas-sigurtà tal-IT qabel ma tinħażen l-informazzjoni tagħhom fis-SKI.
   4.   Ir-riżultati ta' spezzjoni għandhom jiġu ddokumentati f'rapport formali lis-sid tas-sistema, u jiġu kkupjati lil LISO, li jinkludu sejbiet u rakkomandazzjonijiet biex itejbu l-konformità tas-SKI mal-politika għas-sigurtà tal-IT. Id-Direttorat Ġenerali tar-Riżorsi Umani u tas-Sigurtà għandu jirrapporta kwistjonijiet sinifikanti u rakkomandazzjonijiet lill-ISSB.
   5.   Id-Direttorat Ġenerali tar-Riżorsi Umani u tas-Sigurtà għandu jissorvelja l-implimentazzjoni ta' dawn ir-rakkomandazzjonijiet.
   6.   Fejn xieraq, spezzjonijiet għas-sigurtà tal-IT għandhom jinkludu l-ispezzjoni ta' servizzi, stabbilimenti u tagħmir ipprovdut lil sid is-sistema, inklużi fornituri tas-servizz interni kif ukoll esterni.
   Artikolu 7
   Aċċess minn netwerks esterni
   1.   Id-Direttorat Ġenerali tar-Riżorsi Umani u tas-Sigurtà għandu jistabbilixxi r-regoli standard dwar l-awtorizzazzjoni ta' aċċess għas-SKIs tal-Kummissjoni u netwerks esterni.
   2.   Ir-regoli għandhom jiddistingwu bejn tipi differenti ta' konnessjonijiet tan-netwerk esterni u jistabbilixxu regoli ta' sigurtà xierqa għal kull tip ta' konnessjoni, anki jekk awtorizzazzjoni minn qabel tkunx meħtieġa għall-konnessjoni mill-awtorità rilevanti kif indikat fil-paragrafu 4 ta' dan l-Artikolu.
   3.   Jekk meħtieġ, l-awtorizzazzjoni għandha tingħata fuq il-bażi ta' talba formali u l-proċess ta' approvazzjoni. L-approvazzjoni għandha tkun valida għal tul ta' żmien speċifiku u għandha tinkiseb qabel ma tkun attivata l-konnessjoni.
   4.   Id-Direttorat Ġenerali tar-Riżorsi Umani u tas-Sigurtà għandu jkollu responsabbiltà ġenerali għal awtorizzazzjoni ta' talbiet, iżda jista' jiddelega r-responsabbiltà għall-awtorizzazzjoni ta' xi tipi ta' konnessjoni fid-diskrezzjoni tiegħu f'konformità mal-Artikolu 17(3) tad-Deċiżjoni (UE, Euratom) 2015/443 u soġġett għall-kondizzjonijiet stabbiliti taħt (8).
   5.   L-entità ta' awtorizzazzjoni tista' timponi obbligi ta' sigurtà addizzjonali bħala prerekwiżit għall-approvazzjoni, sabiex tipproteġi s-SKI tal-Kummissjoni u netwerks minn riskji ta' aċċess mhux awtorizzat jew ksur ieħor tas-sigurtà.
   6.   Id-Direttorat Ġenerali għall-Informatika huwa l-fornitur standard tas-servizzi tan-netwerk għall-Kummissjoni. Kull dipartiment ieħor tal-Kummissjoni li jopera netwerk li ma jkunx ipprovdut mid-Direttorat Ġenerali għall-Informatika għandu l-ewwel jikseb il-ftehim tal-ISSB. Id-dipartiment tal-Kummissjoni għandu jiddokumenta ġustifikazzjoni kummerċjali għat-talba u juri li l-kontrolli tan-netwerk ikunu biżżejjed biex jissodisfaw ir-rekwiżiti biex jikkontrollaw il-flussi ta' informazzjoni deħlin u ħerġin.
   7.   Is-sid tas-sistema ta' SKI għandu jiddetermina r-rekwiżiti ta' sigurtà għal aċċess estern għal dik is-SKI u għandu jiżgura l-implimentazzjoni ta' miżuri xierqa biex jipproteġi s-sigurtà tagħha, bl-appoġġ tal-LISO.
   8.   Il-miżuri ta' sigurtà implimentati għal konnessjonijiet tan-netwerk estern għandhom ikunu bbażati fuq il-prinċipji ta' ħtieġa ta' tagħrif u l-inqas privileġġ, li jiżguraw li individwi jirċievu biss l-informazzjoni u d-drittijiet ta' aċċess li jkollhom bżonn biex iwettqu d-dmirijiet uffiċjali tagħhom għall-Kummissjoni.
   9.   Il-konnessjonijiet tan-netwerk esterni kollha għandhom jiġu ffiltrati u mmonitorjati sabiex jikxfu ksur potenzjali tas-sigurtà.
   10.   Fejn il-konnessjonijiet huma stabbiliti biex jippermettu l-esternalizzazzjoni ta' SKI, l-awtorizzazzjoni għandha tkun kondizzjonali fuq it-tlestija b'suċċess tal-proċedura deskritta fl-Artikolu 8.
   Artikolu 8
   L-esternalizzazzjoni ta' SKI
   1.   Għall-finijiet ta' din id-Deċiżjoni, SKI hija meqjusa biex tiġi esternalizzata meta din tkun ipprovduta abbażi ta' kuntratt ma' kuntrattur terz, taħt liema s-SKI tkun lokalizzata f'bini li mhux tal-Kummissjoni. Dan jinkludi l-esternalizzazzjoni ta' SKIs individwali jew multipli jew servizzi oħra tal-IT, ċentri ta' dejta f'post li mhuwiex tal-Kummissjoni, u t-trattament ta' settijiet ta' dejta minn servizzi esterni.
   2.   L-esternalizzazzjoni ta' SKI għandha tieħu kont tas-sensittività jew il-klassifikazzjoni ta' informazzjoni ttrattata kif ġej:

               (a)

               SKI li tittratta IKUE għandha tkun akkreditata skont id-Deċiżjoni (UE, Euratom) 2015/444, u l-Awtorità ta' Akkreditament ta' Sigurtà tal-Kummissjoni (AAS) għandha tiġi kkonsultata minn qabel. Sistemi li jittrattaw IKUE m'għandhomx jiġu esternalizzati.

               (b)

               Sid is-sistema ta' SKI li tittratta informazzjoni mhux IKUE għandu jimplimenta miżuri proporzjonati biex jindirizza l-ħtiġijiet ta' sigurtà f'konformità mal-obbligi legali relevanti jew is-sensittività tal-informazzjoni, filwaqt li jitqiesu r-riskji ta' esternalizzazzjoni. Id-Direttorat Ġenerali tar-Riżorsi Umani u tas-Sigurtà jista' jimponi rekwiżiti addizzjonali.

               (c)

               Proġetti ta' żvilupp esternalizzati għandhom iqisu s-sensittività tal-kodiċi żviluppat u kwalunkwe dejta tat-testijiet użata matul l-iżvilupp.

         3.   Il-prinċipji li ġejjin għandhom japplikaw għal SKI esternalizzata b'żieda ma' dawk stabbiliti fl-Artikolu 3 tad-Deċiżjoni (UE, Euratom) 2017/46:

               (a)

               arranġamenti ta' esternalizzazzjoni għandhom ikunu ddisinjati b'tali mod li jevitaw dipendenza fuq fornituri speċifiċi;

               (b)

               L-esternalizzazzjoni ta' arranġamenti ta' sigurtà għandhom inaqqsu kemm jista' jkun il-possibbiltajiet għal parti terza biex taċċessa jew timmodifika informazzjoni tal-Kummissjoni;

               (c)

               persunal terz li jkollu aċċess għal SKI esternalizzata għandu jipprovdi ftehimiet ta' kunfidenzjalità;

               (d)

               l-esternalizzazzjoni ta' SKI għandha tiġi indikata fl-inventarju tas-SKI.

         4.   Sid is-sistema bil-parteċipazzjoni tas-sid tad-dejta għandu:

               (a)

               jivvaluta u jiddokumenta r-riskji marbuta mal-esternalizzazzjoni;

               (b)

               jistabbilixxi r-rekwiżiti ta' sigurtà rilevanti;

               (c)

               jikkonsulta ma' sidien is-sistema tas-SKI l-oħra kollha li huma konnessi biex jiżguraw li r-rekwiżiti ta' sigurtà tagħhom jiġu inklużi;

               (d)

               jiżgura li rekwiżiti u d-drittijiet xierqa ta' sigurtà huma inklużi fil-kuntratt tal-esternalizzazzjoni;

               (e)

               jissodisfa kwalunkwe rekwiżiti oħra stabbiliti skont il-proċedura dettaljata kif indikati fil-paragrafu 8 ta' dan l-Artikolu.

         Dawn l-azzjonijiet għandhom jitlestew qabel ma jiġi ffirmat il-kuntratt jew ftehim ieħor għall-esternalizzazzjoni tas-SKI.
   5.   Is-sidien tas-sistema għandhom jimmaniġġjaw ir-riskji marbuta mal-esternalizzazzjoni matul il-ħajja tas-SKI sabiex jissodisfaw ir-rekwiżiti ta' sigurtà definiti.
   6.   Is-sidien tas-sistema għandhom jiżguraw li kuntratturi ta' partijiet terzi jkunu obbligati li immedjatament jinnotifikaw lill-Kummissjoni b'kull inċident għas-sigurtà tal-IT li jaffettwa SKI tal-Kummissjoni esternalizzata.
   7.   Is-sid tas-sistema huwa responsabbli biex jiżgura l-konformità tas-SKI, l-għoti tal-kuntratt u l-arranġamenti ta' sigurtà mar-regoli tal-Kummissjoni dwar is-sigurtà tal-informazzjoni u s-sigurtà tal-IT.
   8.   Id-Direttorat Ġenerali tar-Riżorsi Umani u tas-Sigurtà għandu jistabbilixxi standard dettaljat relatat mar-responsabbiltajiet u l-attivitajiet stipulati f'punti (1) sa (7) skont l-Artikolu 10 ta' hawn taħt.
   KAPITOLU 4

      DISPOŻIZZJONIJIET FINALI U MIXXELLANJI

   Artikolu 9
   Trasparenza
   Din id-Deċiżjoni għandha tinġieb għall-attenzjoni tal-persunal tal-Kummissjoni u tal-individwi kollha li tapplika għalihom, u għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 10
   L-Istandards
   1.   Id-dispożizzjonijiet ta' din id-Deċiżjoni għandhom, fejn meħtieġ, jiġu ddettaljati aktar fi standards u/jew linji gwida li għandhom jiġu adottati f'konformità mad-Deċiżjoni (UE, Euratom) 2017/46 u fid-Deċiżjoni C(2017) 7428. Standards tas-sigurtà tal-IT u l-linji gwida għandhom jipprovdu aktar dettalji dwar dawn ir-regoli ta' implimentazzjoni u d-Deċiżjoni (UE, Euratom) 2017/46 għal oqsma speċifiċi ta' sigurtà skont ISO 27001:2013 l-Anness A. Dawn l-istandards u l-linji gwida huma bbażati fuq l-aħjar prattiki fl-industrija u jintgħażlu biex ikunu adatti fl-ambjent tal-IT tal-Kummissjoni.
   2.   L-istandards għandhom, fejn meħtieġ, jiġu żviluppati skont ISO 27001:2013 l-Anness A fl-oqsma li ġejjin:

               (1)

               Organizzazzjoni tas-sigurtà tal-informazzjoni;

               (2)

               Sigurtà tar-riżorsi umani;

               (3)

               Immaniġġjar tal-assi;

               (4)

               Kontroll tal-aċċess;

               (5)

               Kriptografija;

               (6)

               Sigurtà fiżika u ambjentali;

               (7)

               Sigurtà operazzjonali;

               (8)

               Sigurtà tal-komunikazzjoni;

               (9)

               Akkwiżizzjoni, żvilupp u manutenzjoni tas-sistema;

               (10)

               Relazzjonijiet mal-fornituri;

               (11)

               Il-ġestjoni tal-inċidenti tas-sigurtà tal-informazzjoni;

               (12)

               Aspetti tas-sigurtà tal-informazzjoni tal-ġestjoni tal-kontinwità tan-negozju;

               (13)

               Konformità.

         3.   L-ISSB għandu japprova l-istandards imsemmija fil-paragrafu 1 u 2 ta' dan l-Artikolu qabel l-adozzjoni tagħhom.
   4.   Ir-regoli ta' implimentazzjoni tad-Deċiżjoni C(2006) 3602 relatati mal-ambitu ta' din id-Deċiżjoni huma b'dan imħassra.
   5.   L-istandards u l-linji gwida adottati skont id-Deċiżjoni C(2006) 3602 tas-16 ta' Awwissu 2006 għandhom jibqgħu fis-seħħ, ladarba dawn ma jmorrux kontra dawn ir-regoli ta' implimentazzjoni, sakemm dawn jitħassru jew jiġu sostitwiti minn standards jew linji gwida li għandhom jiġu adottati skont l-Artikolu 13 tad-Deċiżjoni (UE, Euratom) 2017/46.
   Artikolu 11
   Id-dħul fis-seħħ
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f' Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta' April 2018.

            Għall-Kummissjoni,

            F'isem il-President,

         Günther OETTINGER

            Membru tal-Kummissjoni

      (1)  ĠU L 6, 11.1.2017, p. 40.

      (2)  Id-Deċiżjoni tal-Kummissjoni C(2017) 7428 final tat-8 ta' Novembru 2017 li tagħti s-setgħa li jiġu adottati r-regoli ta' implimentazzjoni, l-istandards u l-linji gwida dwar is-sigurtà tas-sistemi ta' komunikazzjoni u informazzjoni fil-Kummissjoni Ewropea.

      (3)  Id-Deċiżjoni tal-Kummissjoni (UE, Euratom) 2015/444 tat-13 ta' Marzu 2015 dwar ir-regoli tas-Sigurtà għall-protezzjoni ta' informazzjoni klassifikata tal-UE (ĠU L 72, 17.3.2015, p. 53).

      (4)  Id-Deċiżjoni tal-Kummissjoni (UE, Euratom) 2015/443 tat-13 ta' Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41).

      ANNESS

         RWOLI U RESPONSABBILTAJIET (RASCI)

      Il-mudell RASCI jagħti rwoli lil entitajiet billi juża l-abbrevjazzjonijiet li ġejjin:
      (a)   R— Responsabbli
      (b)   A— Afdat
      (c)   S— Jappoġġja
      (d)   C— Kkonsultat
      (e)   I— Informat

                  Rwol
                  Proċess

                  ISSB

                  HR (DS)

                  Kummissjoni Dipartimenti

                  Sistema Sid

                  Sid tad-dejta

                  LISO

                  DIGIT

                  Kuntr-atturi

                  Allinjament mal-politika tas-sigurtà tal-informazzjoni tal-Kummissjoni

                     R/A

                     S

                     S

                  Teknoloġiji ta' kriptaġġ

                     C

                     A

                     R

                     I

                     C

                  Spezzjonijiet tas-Sigurtà tal-IT

                     I

                     A/R

                     S

                     I

                     I

                     S

                  Aċċess minn netwerks esterni

                     C
                      (1)

                     C

                     A

                     R

                     I

                     S

                     S

                  L-esternalizzazzjoni ta' SKIs

                     S/C

                     A

                     R/C
                      (2)

                     S

                     C

                     S

         (1)  L-ISSB jiġi kkonsultat b'rabta mat-tħaddim ta' netwerks interni minn kull Dipartiment tal-Kummissjoni għajr id-Direttorat Ġenerali għall-Informatika.

         (2)  Sid is-sistema ta' SKI li qed tiġi esternalizzata għandu jkun responsabbli, u sid is-sistema ta' kwalunkwe SKI oħra li magħha toħloq interkonnessjoni SKI esternalizzata għandu jiġi kkonsultat.


title: Deċiżjoni tal-Kumitat Politiku u ta' Sigurtà (PESK) 2018/558 tal-20 ta' Marzu 2018 li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2018)

text:
               11.4.2018

               MT

               Il-Ġurnal Uffiċjali tal-Unjoni Ewropea

               L 93/3

         DEĊIŻJONI TAL-KUMITAT POLITIKU U TA' SIGURTÀ (PESK) 2018/558
   tal-20 ta' Marzu 2018
   li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2018)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2013/233/PESK tat-22 ta' Mejju 2013 dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (1), u b'mod partikolari l-Artikolu 9(1) tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Skont l-Artikolu 9(1) tad-Deċiżjoni 2013/233/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti għall-fini li jeżerċita l-kontroll politiku u d-direzzjoni strateġika tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya), inkluża d-deċiżjoni li jaħtar Kap tal-Missjoni.

               (2)

               Fit-18 ta' Lulju 2017, il-KPS adotta d-Deċiżjoni (PESK) 2017/1401 (2), li testendi l-kariga tas-Sur Vincenzo TAGLIAFERRI bħala Kap tal-Missjoni tal-EUBAM Libya mit-22 ta' Awwissu 2017 sal-21 ta' Awwissu 2018.

               (3)

               Fis-17 ta' Lulju 2017, il-Kunsill adotta d-Deċiżjoni (PESK) 2017/1342 (3), li temenda d-Deċiżjoni 2013/233/PESK u li testendi l-applikazzjoni ta' dik id-Deċiżjoni sal-31 ta' Diċembru 2018.

               (4)

               Fis-26 ta' Frar 2018, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona li l-mandat tas-Sur Vincenzo TAGLIAFERRI bħala l-Kap tal-EUBAM Libya jiġi estiż mit-22 ta' Awwissu 2018 sal-31 ta' Diċembru 2018,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Vincenzo TAGLIAFERRI bħala Kap tal-Missjoni tal-EUBAM Libya huwa b'dan estiż mit-22 ta' Awwissu 2018 sal-31 ta' Diċembru 2018.
   Artikolu 2
   Din id-Deċiżjoni għandha tidħol fis-seħħ fil-21 ta' Awwissu 2018.

      Magħmul fi Brussell, l-20 ta' Marzu 2018.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 138, 24.5.2013, p. 15.

      (2)  Id-Deċiżjoni tal-Kumitat Politiku u ta' Sigurtà (PESK) 2017/1401 tat-18 ta' Lulju 2017 li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2017) (ĠU L 199, 29.7.2017, p. 13).

      (3)  Id-Deċiżjoni tal-Kunsill (PESK) 2017/1342 tas-17 ta' Lulju 2017 li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 185, 18.7.2017, p. 60).


title: Deċiżjoni tal-Kunsill (UE) 2018/591 tas-16 ta' April 2018 li taħtar membru, propost mir-Repubblika Federali tal-Ġermanja, fil-Kumitat tar-Reġjuni

text:
               19.4.2018

               MT

               Il-Ġurnal Uffiċjali tal-Unjoni Ewropea

               L 99/11

         DEĊIŻJONI TAL-KUNSILL (UE) 2018/591
   tas-16 ta' April 2018
   li taħtar membru, propost mir-Repubblika Federali tal-Ġermanja, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Ġermaniż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fl-4 ta' Marzu 2016, bid-Deċiżjoni tal-Kunsill (UE) 2016/333 (4), is-Sinjura Dagmar MÜHLENFIELD ġie sostitwit mis-Sur Joachim WOLBERGS bħala membru.

               (2)

               Konsegwentement għal tmiem il-mandat tas-Sur Joachim WOLBERGS, sar vakanti siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa/Hija b'dan maħtur(a) membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Dr Peter KURZ, Oberbürgermeister der Stadt Mannheim.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-16 ta' April 2018.

            Għall-Kunsill

            Il-President

         R. PORODZANOV

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Deċiżjoni tal-Kunsill (UE) 2016/333 tal-4 ta' Marzu 2016 li taħtar membru, propost mir-Repubblika Federali tal-Ġermanja, fil-Kumitat tar-Reġjuni (ĠU L 62, 9.3.2016, p. 16).